kardosdrur/scandi-wiki huggingface dataset:
Den stille Sejm

Den stille Sejm (også Den døvstumme Sejm eller Den stumme Sejm, , , ) er et møde i sejmen (parlamentet) i den polsk-litauiske realunion afholdt den 1. februar 1717. En borgerkrig i Realunionen blev brugt af den russiske zar Peter den Store som en mulighed for at gribe ind som mægler. Det markerede afslutningen af Augustus II forsøg på at skabe enevælde i Polen-Litauen, og i begyndelsen på det Russiske Kejserriges stigende indflydelse og kontrol over Realunionen.

Se også 
Grodno Sejm

Litauens historie
Polens historie
Grand Hornu

Grand Hornu er et nedlagt mineindustrikompleks i Hornu i den belgiske kommune Boussu. Komplekset blev skabt af Henri de Gorge i perioden 1810-30 og er et enestående eksempel på en funktionel byplanlægning. I dag ejes komplekset af Hainaut-provinsen, og bygningerne bruges til udstillingsformål.

Eksterne henvisninger 

 Officiel hjemmeside 

Vallonien
Belgiens historie
Bygninger, konstruktioner og anlæg i Belgien
Eigil Bruno Wendell de Neergaard

Eigil Bruno Wendell de Neergaard, med dæknavnet Erik Møller (7. juli 1913 på Smidstrupgård ved Børkop – 29. marts 1945 i Ryvangen) var en dansk frihedskæmper.

Han var søn af forpagter af Estruplund og Lungholm Carl Ernst de Neergaard (1884-1943) og Doris Wendell (1888-1963). Den 5. januar 1940 ægtede han Ellen Therese Elisabeth Vejlø (født i København 7. august 1918), datter af overassistent Hans Olaf Vejlø og Agnes Nielsen. Under Vinterkrigen 1940 i Finland var han leder af ambulancetjenesten ved det danske lazaret. Han stiftede National Værn i Slagelse, hvor han var leder af Falckstationen. Under besættelsen blev han den første byleder af modstandsbevægelsen i Slagelse. Fra december 1943 var han kontaktmand til en illegal flugtrute over Storebælt. Han tilrettelagde sammen med faldskærmsmanden Erik Boelskov fire (mislykkede) sabotager i Slagelse i august 1943. Fra foråret 1944 indtil juli 1944 var han amtsleder i Sorø Amt med særligt ansvar for organisering i den vestlige del af amtet. Han var modtageleder på Selchausdal ved Tissø 15. oktober 1944, men gik under jorden efteråret 1944.

Den 19. december 1944 blev han anholdt og siden dømt ved en tysk krigsret og henrettet i Ryvangen den 29. marts 1945.

Han er mindet i Mindelunden i Ryvangen.

Hans kiste førtes 20. juni 1945 fra Ryvangen til begravelse i Skælskør.

Kilder 
 Opslag i Modstandsdatabasen

Eksterne henvisninger 

Eigil Bruno Wendell
Henrettede i Danmark af den tyske besættelsesmagt under 2. verdenskrig
Finlandsfrivillige fra Danmark
Personer henrettet ved skydning
Modstandsfolk fra Danmark
Henrettede personer fra Danmark
Poul Johannes Phønixberg

Poul Johannes Phønixberg (cirka 1679 – 1729) var en bogtrykker og forfatter, muligvis i Jylland hvor der har eksisteret en gård af samme navn, ellers af tysk herkomst.

Inden hans ankomst til Danmark har han sandsynligvis tjent sit brød i flere forskellige livsstillinger. En tid skal han have holdt et bordel i Hamburg, hvorfor han blev forvist. Ludvig Holberg kalder ham øltapper på landet og afskediget bøsseskytte.

Fra 1710 optræder han i København som frugtbar visemager, der helst rimer om tidens krigsbegivenheder. Omtrent 1720 fik han ved lån anlagt et bogtrykkeri, der var meget anvendt. Holberg lod ham trykke de 2 første bind af sine komedier, som Phønixberg så optrykte i 1725 tvært imod "Eder og skrevne Reverser", dvs deres oprindelige aftale. Holberg anlagde ikke sag imod ham, men forevigede ham i 3. tomes (binds) berømte, vittige dedikation til Phønixberg og hustru.

Det første danske vittighedsblad, månedsbladet Den forkerte Mercurius, som udkom januar 1726 – september 1728, skylder ham sin tilværelse. På forblommet måde i en avises form udbreder bladet sig med dagens begivenheder. Løjerne er folkelige og rå, og ikke altid uvittige, emnet mest hentet fra de lavere klassers liv. Med bladet fulgte Det ny indrettede The- og Kaffehus af novellistisk, mest pikant indhold.

Phønixberg kæmpede til det sidste med trange kår. Bogtrykkeriet forgik ved Københavns brand 1728, og han døde året efter (han blev begravet 8. august). Hans hustru, hvis navn ikke kendes, begravedes 16. april 1754, 84 år gammel.

Henvisninger

Litteratur 
 Erich Werlauff, "P. J. Phønixberg – Kiøbenhavns Bogtrykker og Leilighedspoet i Begyndelsen af det attende Aarhundrede", i Historisk Tidsskrift, 3. Række, II, s. 1ff. og 259ff.
 Per Dancke, Holbergs komedier og bogtrykkeren Phønixberg : Trykt som manuskript, 1942.
 Emil Selmar, Povel Phønixberg. Et Bogtrykkernavn som Holberg skænkede negativ Berømmelse, 1919.
 (Norsk) Historisk Tidsskrift, II, s. 292.
 Holbergs Komedier, udg. af J. Martensen, I, s. 224 ff.
 P. Stolpe, Dagspressen i Danmark, IV, s. 156 ff.
 Holger Ehrencron-Müller, Forfatterlexikon omfattende Danmark, Norge og Island indtil 1814
 Harald Ilsøe, Bogtrykkerne i København, Museum Tusculanum, 1992. .

Sangskrivere fra Danmark
Chefredaktører fra Danmark
Bogtrykkere fra Danmark
Personer i Dansk Biografisk Leksikon
Danskere i 1700-tallet
Dansksprogede forfattere fra Danmark
Panel (bygningsdel)

Et panel er en bygningsbeklædning ofte en vægbeklædning typisk udført i træ. Paneler kan inddeles i fodpanel, halvpanel, helpanel og loftspanel.

Se også
 solcellepanel

Bygningsdele
Røget laks

Røget laks er en specialitet i østersøområdet, hvor rå laksefisk er blevet røget som med alle andre røgvarer for at øge holdbarheden, men siden er røgen blevet en tilvvalgt smagsvariant. 

Fiskeretter
Forretter
Laks
Julefrokost
Smørrebrød
Karm

En karm er den bærende faste del, der omslutter et dørblad eller en vinduesramme. Er typisk benævnt henholdsvis vindueskarm eller dørkarm.

Bygningsdele
Sergej Tatevosjan

Sergej Tatevosjan (  ; født 4. januar 1973 i Novosibirsk i Rusland) er en professionel bokser fra Rusland.

Professionelle karriere 
Sergej fik sin professionelle debut den 29. januar 2000, da han slog landsmanden Aleksandr Komarov på teknisk knockout i fjerde omgang. Den 24. juni 2000, vandt han for første gang den russiske mellemvægttitel i kamp mod Nikolaj Talalakin (). I 2003 vandt han den ledige WBC Internationale mellemvægttitel ved enstemmig afgørelse mod den ghanesiske bokser James Obede Toney. Tatevosjan har konfronteret flere kommende verdensmestre, hans største kampe har været mod Dmitrij Pirog (), Lucian Bute og Carl Froch.

Tatevosjan mod Bute 
Tatevosjan boksede mod Lucian Bute den 26. januar 2007 i Montreal om WBO's Inter-Continental supermellemvægttitel. Han tabte kampen ved enstemmig afgørelse med dommersedlerne 120-108, 119-109, 119-109 mod Lucian Bute i Bell Centre.

Referencer 

Boksere fra Rusland
Personer fra Novosibirsk
Liberum veto

Liberum veto () var en parlamentarisk regel i den polsk-litauiske realunion. Den tillod et medlem af Sejmen (parlamentet) at gennemtvinge et øjeblikkeligt stop for den aktuelle samling og ophæve enhver lovgivning, der allerede var blevet vedtaget ved samlingen ved at råbe Nie pozwalam! ().

Fra midten af 1500-tallet til slutningen af 1700-tallet havde den polsk-litauiske realunion liberum veto, en regel om enstemmighed i det parlamentariske arbejde. "Princippet om liberum veto spillede en vigtig rolle i fremkomsten af den unikke polske form af konstitutionalisme." Begrænsning af monarkens beføjelser var vigtig for opbygningen af retsstaten, religiøs tolerance og begrænse statsmagten ... normen i Polen i tider, hvor resten af Europa blev hærget af religiøst had og despoti."

Imidlertid er liberum veto også blevet holdt ansvarlig for forværringen af Realunionens politiske system, især i 1700-tallet, hvor fremmede magter bestak sejmmedlemmer til at lamme lovgivningsprocessen. Piotr Stefan Wandycz skrev, at "liberum veto var et uhyggeligt symbol på gammelt polsk anarki".

Kilder

Se også 
 Konsensus
 Filibuster

Litauens historie
Polens historie

lt:Liberum veto
Stéphan Larouche

Stéphan Larouche er en canadisk boksetræner med base i Montreal i Quebec. 

LaRouche har trænet mange af de bedst kendte boksere i de seneste år i Quebec og var en af de to trænere for det canadiske hold ved Sommer-OL 2004. Han blev udnævnt som Årets Træner ved FightNews Canada i 2005 og 2008. Listen over de boksere, der arbejdede med Larouche omfatter Éric Lucas, Leonard Dorin Doroftei og Lucian Bute. Han har haft en lang tilknytning til at fremme virksomheden Interbox og er i øjeblikket dets leder af operationer.

Referencer 

Trænere
Tjek fødselsår
Sportsfolk fra Canada
Boksning
Olympiske medaljevindere i håndbold (kvinder)

Dette er en liste over olympiske medaljevindere i håndbold for kvinder. Kvinderne har deltaget i den olympiske håndboldturnering siden 1976.

Se også 
 Olympiske medaljevindere i håndbold (mænd)
 Håndbold under sommer-OL

Kilder 
Generelle

  

Specifikke

Kvindehåndbold
Kvindesport under OL
Mars (svensk skib)

Mars, også kendt af sine samtidige som Makalös og ifølge traditionen som Jutehataren ("Danskhataren"), var et af de største skibe for sin tid. Det blev færdigbygget 1564. Det var admiral Jakob Bagges flagskib, og gik øjeblikkeligt ned efter krudtkammeret eksploderede i det Første slag ved Ölands nordlige spids. Ombord var 500-600 svenskere og 300-400 lübeckere, der havde taget skibet i besiddelse, og de blev alle dræbt. Jakob Bagge var tidligere ført over på Lübecks flagskib Engelen, hvor han blev holdt fanget. Mars, som blev anset for verdens største skib på sin tid, blev fundet på bunden udenfor Öland i sommeren 2011.

Omtale i viser 
Skibet er blevet genstand for forskellige viser. Den danske vise Mageløs's Endeligt fra 1564 er en smædesang omhandlende destruktionen af skibet, samt den svenske konge Erik 14. af Sverige og den nordiske syvårskrig. I visen beskyldes den svenske konge for at have startet krigen. Reelt var det dog den danske konge, der startede krigen.

Andre digtere har også skrevet sange om skibets endeligt, herunder den danske digter Hans Lauridsen Amerinus som i 1573 på latin forfattede et digt hvor den oversatte strofe "Makalös, du hovmodige skib" indgik.

Ligeledes er der en tysk sang om hændelsen.''

Se også 
Svenske skibsvrag

Referencer 

Krigsskibe fra Sverige
Skibsvrag i Østersøen
Skibsvrag i Sverige
Den store sejm

Den store sejmen, også kendt som Fireårs-sejmen (, , ) var en sejm i den polsk-litauiske realunion, der blev afholdt i Warszawa fra 1788. Dens mål var at genoprette suverænitet til, og en reform af, Realunionen, politisk og økonomisk. Dens største bedrift var vedtagelsen i 1791 af 3. maj-forfatningen. De reformer, der blev vedtaget ved den Store Sejm, blev annulleret af Targowica-konføderationen og indgriben fra det Russiske Kejserrige.

Litauens historie
Polens historie
Hvideruslands historie
Bondehus

Et bondehus er bymenneskers betegnelse for en fritliggende bolig i landlige omgivelser. Det let nedsættende begreb henviser i reglen til boliger, beregnet for gårdsæder, husmænd eller landarbejdere. Husene var i sagens natur ofte små og opført i billige materialer, som kunne skaffes uden de store fremstillings- eller transportomkostninger. Frem til dannelsen af de mange, små teglværker i 1920'erne og 1930'erne var landbohusene oftest opført i bindingsværk og med stråtag.

Boliger, der er knyttet til landbrugets produktionsbygninger hedder stuehuse.

Hustyper
Joseph Delaney

Joseph Delaney (født 25. juli 1945, død 16. august 2022) var en engelsk forfatter som boede og arbejdede i Lancashire. Han skrev fantasy-bøger. Hans serie om Ward-stenen (også kendt som Heksejægeren) handler om drengen Tom Ward, der er den syvende søn af en syvende søn og derfor skal i lære hos heksejægeren John Gregory. Der er udgivet 12 bøger i serien, som i alt vil indeholde 13 bøger.

Referencer 

Fantasyforfattere fra Storbritannien
Rester

Rester er en novellesamling skrevet af den danske forfatter Helle Helle. Bogen er udgivet i 1996 på bogforlaget Samleren (). Rester blev genudgivet i 2008.

Rester blev udgivet efter Helle Helles debutroman Eksempler på liv og er hendes første novellesamling. Novellesamlingen indeholder bl.a. novellerne En stol for lidt og Fasaner. Novellesamlingen blev modtaget positivt af anmelderne, og anses som hendes gennembrud.

Eksterne links 
 Anmeldelse af Rester på litteratursiden.dk

Noter 

Litteratur i 1996
Novellesamlinger
Manuel de Sousa

Manuel Jorge Neves Moreira de Sousa (født 18. juni 1975) er en portugisisk fodbolddommer fra Porto. Han har dømt internationalt under det internationale fodboldforbund FIFA siden 2006, hvor han er indrangeret som kategori 1-dommer.

Referencer 

 Palmarès  worldreferee.com, hentet 7. december 2011

Fodbolddommere fra Portugal
Personer fra Porto
Johann Philipp Lemke

Johann Philipp Lemke, svensk: Johan Filip Lemke (født 1631 i Nürnberg, død 1711 eller 1713 i Stockholm) var en tysk maler, der længere tid var virksom i Italien og Sverige. Han er bedst kendt for sine skildringer af slag- og jagtscener.

Lemke blev uddannet i Hamborg af mestre fra den hollandske skole, Decker og slagmaleren Weyer, og boede fra 1653 til 1673 i Italien for at studere. Der boede han primært i Rom, hvor Pieter van Laer var hans forbillede.

Formentlig på initiativ af David Klöcker Ehrenstrahl kaldtes han til konge Karl 11. af Sverige i 1683 til Stockholm, hvor han ankom i oktober. Under tilsyn af Erik Dahlberg skabte Lemke malerier efter Dahlbergs skitser. Maleriet Slaget ved Halmstad og det første maleri til Slaget ved Lund var han i stand til at levere endnu 1684. Ved afslutningen var der fire mindre malerier og 20 store med kampe, der oprindeligt blev ophængt på Drottningholm Slot. Kampene satte Lemke næsten i fugleperspektiv, med kongen i kampenheder eller forgrunden. På grund af forkert behandling ved grov rengøring i det 17. århundrede mindskes den kunstneriske værdi af disse malerier. 1806 indgraverede A.F. Skjöldebrand nogle eksemplarer til prospekter.

Lemke har også malet et stort antal småformat billeder. Da disse normalt ikke var signeret, blev de senere ofte fejlagtigt tilskrevet andre malere. Hans sidste år blev tilbragt i Lemke økonomiske vanskeligheder. Han kunne ikke sælge malerier nok og fik kun halvdelen af lønnen for nævnte værker bestilt af den svenske konge.

Referencer 

Malere fra Tyskland
Historiemalere
Tyskere i 1600-tallet
Tyskere i 1700-tallet
Personer fra Nürnberg
Slagmalere
Manuel Gräfe

Manuel Gräfe (født 21. september 1973) er en tysk fodbolddommer fra Berlin. Han har dømt internationalt under det internationale fodboldforbund FIFA siden 2007, hvor han er placeret i den europæiske dommergruppe som Premier Development-dommer, hvor han er udset til måske at rykke op i elite-kategorien inden for den nærmeste fremtid. Han debuterede i Champions League i 2010.

Han fik sin debut i den tyske Bundesliga i 2004. Siden har han også dømt et enkelt år i den sydkoreanske K League i 2005, inden han blev FIFA-dommer i 2007.

Kampe med danske hold 
 Den 31. juli 2008: Kvalifikation til UEFA Cuppen 2008/09: FC København – Cliftonville 7-0.

Referencer 

Kampoversigt 

Fodbolddommere fra Tyskland
Dommere i UEFA Europa League
Lada Nova

Lada Nova var en personbilsmodel fra den russiske bilfabrikant Lada, som blev solgt i bl.a. Danmark og Tyskland frem til midten af 1990'erne. I Østeuropa og Cuba er denne model ligesom før meget udbredt. Efter en beretning fra tidsskriftet Auto Bild blev produktionen indstillet i slutningen af 2011.

Navnet Lada Nova blev benyttet i nogle vesteuropæiske lande, i andre lande benyttedes navnet Lada Riva og i Canada Lada 1500 og Lada Signet.

Bilen afløste i 1979 Lada 2101, som var en licensfremstillet Fiat 124. Varianterne var sedanen 2105 og stationcaren 2104 (fra 1984). I 1982 kom topmodellen 2107 (Lada 1700), som også fandtes med indsprøjtningsmotor.

I DDR var disse biler meget eftertragtede; udover den høje pris var ventetiden på over 15 år. Selv om de fortsat blev bygget, er der i dag i Vesteuropa intet marked for disse biler med forældet teknik.

Ny produktionslinie i Tjetjenien 
Fra den 8. maj 2008 bygges Lada 2107 også i Tjetjenien. Produktionslinien befinder sig i den tidligere fabrik for landbrugsmaskiner i Argun.

Kilder 

 Lada 1500 Classic/st.car instruktions- og servicebog

Eksterne henvisninger 

 Tekniske data hos auto motor und sport (tysk)

Nova
Små mellemklassebiler
Baghjulstrukne biler
Biler introduceret i 1979
Biler fra 1970'erne
Biler fra 1980'erne
Biler fra 1990'erne
Biler fra 2000'erne
Biler fra 2010'erne
Stationcars
Jānis Serģis

Jānis Serģis (født 16. juni 1938 i Cēsis i Letland, død 9. januar 2017) var en lettisk motocrosskører.

Hans motorsportskarriere begyndte som solokører i motocross, mens han senere gik over til sidevognscross. Igennem sin karriere havde han tre gange opnået medaljer i de sovjetiske mesterskaber – to guldmedaljer og én bronzemedalje. Mesterskaberne vandt han i 1971 sammen med Guntis Migla og i 1974 sammen med Aldis Jansons, mens han i 1982 sammen med Jānis Suipe opnåede en tredjeplads i den tunge klasse. Han var førstetræner for sin egen søn, den femdobbelte verdensmester i sidevognscross Kristers Serģis. Jānis Serģis' egen karriere ophørte i 1992, efter hans søn Kristers begyndte at få fremgang.

Jānis Serģis blev den 29. oktober 1997 Kommandør af Trestjerneordenen, I 2011 modtog Serģis Letlands årlige sportspris for sin livslange indsats for sporten.

Kildehenvisninger 

Personer fra Cēsis
Motocrosskørere
Kommandører af Trestjerneordenen
Sidevognscross

Sidevognscross eller sidevognsmotocross er en gren af motocross, der køres med motorcykler med sidevogn. Der anvendes en almindelig crossbane og hvert team består af en fører og en passager. På grund af det tredje hjul på sidevognen kan føreren ikke balancere motorcyklen på samme måde som i soloklasserne. Ændringer i tyngdepunktet skal i stedet ordnes af passagereren, der flytter sig kraftigt fra den ene side til den anden i sidevognen.

Det Internationale Motorcykelforbund har arrangeret verdensmesterskaber i sidevognscross siden 1980. De seneste år har sporten været domineret af hollænderen  Daniël Willemsen, der blev verdensmester 1999 og i årene 2003 til 2007 med forskellige passagerer og letten  Kristers Serģis, der blev verdensmester 1997 og 1998 samt i årene 2000 til 2002 med Artis Rasmanis som passager.

Kilder 
 Danmarks Motor Union om sidevognscross

Eksterne henvisninger 

Motocross
Fader Frost

Fader Frost (, ; ) er en sagn- og eventyrfigur i østslavisk folkedigtning, hvor han optræder som vinterkonge og skovens mægtige hersker. Tidligt i 1900-tallet blev skikkelsen en del af den russiske nytårsfejring med omtrent samme rolle som julemanden i de vestlige lande. Efter 1935 blev Fader Frost kendt som nytårsnisse over hele det tidligere Sovjetunionen og i Østblokken.

Fader Frosts officielle residens påståes at ligge i den hviderussiske del af Białowieska nationalpark.

Se også 
 Julemanden
 Kong Vinter

Eksterne henvisninger 

Eventyr
Kultur i Rusland
Elio Di Rupo

Elio Di Rupo (født 18. juli 1951 i Morlanwelz i Belgien) er en belgisk politiker og tidligere partileder for det fransksprogede Parti Socialiste (PS) mellem 1999 og 2011. Di Rupo var Belgiens premierminister mellem 6. december 2011 og 11. oktober 2014.

Di Rupo studerede kemi ved Université de Mons-Hainaut (UMH). I 2000 blev han borgmester i Mons. I årene 1999 til 2000 og 2005 til 2007 var han ministerpræsident for Valloniens regionregering. Efter en langvarig regeringskrise tiltrådte Di Rupo som Belgiens premierminister den 6. december 2011 og siden da af en koalitionsregering frem til 11. oktober 2014.

Eksterne henvisninger 

Belgiens premierministre
Politikere fra Belgien
Socialister fra Belgien
Politikere der er LGBT-personer
Nissan Cherry

Nissan Cherry var en personbilsmodel fra den japanske bilfabrikant Nissan. Bilen blev i Europa frem til 1982 primært solgt under varemærket Datsun.


Første generation (E10)  

I sommeren 1972 (i Japan efteråret 1970) introduceredes i Europa den første Cherry med modelkoden E10 i karrosseriformerne to- og firedørs sedan, coupé og tredørs stationcar. Bilen var den første Nissan-model med forhjulstræk. E10 var udstyret med motorer fra A-serien (stødstangsmotorer) som 100A med 1,0 liter (33 kW/45 hk) og 120A på 1,2 liter (38 kW/52 hk), hvor den største motor i første omgang var forbeholdt coupémodellen, som på andre markeder også fandtes med dobbelt karburator og 59 kW/80 hk.

Anden generation (F10)  

Efterfølgeren, F10, kom på markedet i foråret 1975 som Cherry F-II. I grundkonstruktion og modeludvalg havde modellen kun forandret sig lidt − bilerne var kun lidt større i dimensionerne. Stationcaren fandtes også som "Panel Van", altså varebil uden sideruder bagi. Teknisk set var F10 baseret på E10; begge modeller blev på nogle markeder solgt sideløbende med hinanden. Med F10-modellen kom Cherry også til Canada og USA. Modellen var udstyret med 1,4-litersmotorer fra A-14-serien.

Tredje generation (N10)  

Ved næste modelskifte (N10) i sommeren 1978 blev modelprogrammet ændret. Modellen fandtes nu som tre- og femdørs hatchback, tre- og femdørs stationcar, tredørs coupé og tredørs varebil (uden sideruder bagi). I den første tid havde modellen motorer fra A-serien, bl.a. på 1,2 liter/52 hk.

Ved faceliftet mod slutningen af 1980 fik N10 en 1,3-liters aluminiumsmotor (OHC) med 44 kW/60 hk. I Japan hed modellen Nissan Pulsar, og versionerne med stærkere motorer Langley.

Fjerde generation (N12)  

Den sidste i Europa som "Cherry" betegnede modelserie med modelkoden N12 kom på markedet i efteråret 1981. Modellen kunne fås med 1,3- (44 kW/60 hk) og 1,5-liters (55 kW/75 hk) benzinmotor eller en 1,7-liters (40 kW/54 hk) dieselmotor. På basis af N12 opstod et joint venture mellem Nissan og Alfa Romeo, hvilket resulterede i modellen Arna hhv. i Østrig Nissan Cherry Europe. I Japan hed modellen fortsat Nissan Pulsar, mens en firedørs sedan blev solgt under navnet Nissan Liberta Villa.

I slutningen af 1986 blev Cherry, som til sidst også fandtes i en yderligere version med 1,6-liters (54 kW/73 hk) katalysatormotor, taget af programmet uden efterfølger. Derfor blev 1,3-litersmotoren overført til Sunny-serien (N13) som basismotor, dog uden katalysator.

Eksterne henvisninger 

Cherry
Minibiler
Forhjulstrukne biler
Biler introduceret i 1970
Biler fra 1970'erne
Biler fra 1980'erne
Søslaget i Ebeltoft Vig

Søslaget i Ebeltoft Vig var et slag under anden Karl Gustav-krig, der fandt sted 23. juli 1659 i Ebeltoft Vig.

I vigen lå en flåde på to danske og tre hollandske fartøjer, der havde til opgave at sikre en større overførsel af tropper til Fyn. Peter Jansen de Koningh stod i spidsen for de fem skibe. Om morgen 23. juli overraskedes de af en svensk flåde på ni skibe under ledelse af Owen Coxe. Der udspillede sig en langvarig kamp, under hvilken en hollandsk fregat blev sprængt i luften; svenskerne vandt slaget. Kamphandlingerne kostede den danske kaptajn de Koningh livet, da han blev ramt i benene og døde efter kort tid.

Et direkte resultat af slaget var, at et mindre antal soldater blev taget til fange af svenskerne, der også brændte de mindre troppeskibe og kaprede de resterende danske flådefartøjer.

I 1893 blev der fundet en firepundskanon fra 1625, der menes at være fra den sprængte hollandske fregat. I 1999 fandt man i Ebeltoft Fiskerihavn et vrag, som sandsynligvis stammede fra denne begivenhed.
Et dansk orlogsfartøj derfra er sandsynligvis fundet ved Kastellholmen i Sverige.

Noter

Eksterne henvisninger 
 Martin Pavón: Søslaget i Ebeltoft Vig, "1001 fortællinger om Danmark"

Ebeltoft Vig, Søslaget i
Svenskekrigene
Begivenheder i 1659
Papiamento (sprog)

Papiamento er et kreolsprog, der tales på ABC-øerne (Aruba, Bonaire og Curaçao). Papiamento har status som officielt sprog på ABC-øerne samt i Nederlandene.

Det anslås, at sproget tales af godt 300.000 personer.

Eksterne links 
 Om Papiamento

Noter 

Iberoromanske sprog
Blandingssprog
Sprog i Nederlandene